کراچی (مانیٹرنگ ڈیسک) محمد عامر ءِ ورنانی ٹی گوازی نا مرغن انگا فارمیٹ ءِ خدا غا سفارنگ آن پد بھاز تنقید کننگا۔ عامر پارینے کہ ہر اسٹ نا تینا سوچ اس مریک او تینا جون ءِ جوان چاوہ، کنے ہندن لگا کہ کنا جون آ حد آن زیات بوجھ تمنگ اٹی ءِ، ہرافتتون مون تننگ بھاز سخت مسکہ، تینا کیریئر ءِ چکنگ کن کنے دا فیصلہ کروئی ئس ہراٹی کنا خاہوت نا کمک ہم کنتون ئس۔ او مستی پارینے کہ فکسنگ نا پابندی نا سوب آن 5 سال نا آرام کننگ ہر فاسٹ باولر کن بھاز مریک، اوکان پد ای پدریسہ ہر مسٹ انگا فارمیٹ آتے ٹی گوازی کریٹ، داسہ کنا مون بیرہ اسہ کنڈ آٹے، ای تینے دماغی و جونی وڑاٹ تازہ تکوہ، دانا نتیجہ غاک ہم کل انا مون آٹ ءُ۔
